**Prilog 7.b Obrazloženje posebnog dijela financijskog plana**

**NAZIV PRORAČUNSKOG KORISNIKA:**

**ŽUPANIJSKO DRŽAVNO ODVJETNIŠTVO U PULI-POLA**

RAZDJEL: 109

GLAVA: 75

RKDP: 3646

MATIČNI BROJ: 3204154

OIB: 93993757343

**OBRAZLOŽENJE POSEBNOG DIJELA FINANCIJSKOG PLANA**

 **ZA RAZDOBLJE 2023. - 2025.GODINE**

**1. U V O D**

Županijsko državno odvjetništvo je samostalno i neovisno pravosudno tijelo ovlašteno i dužno postupati protiv počinitelja kaznenih djela i drugih kažnjivih djela, poduzimati pravne radnje radi zaštite imovine Republike Hrvatske, te podnositi pravna sredstva za zaštitu Ustava i zakona.

Državno odvjetništvo obavlja svoje ovlasti na osnovu Ustava, zakona, međunarodnih ugovora, koji su dio pravnog poretka Republike Hrvatske i drugih propisa koji su donijeti sukladno Ustavu, međunarodnim ugovorima i zakonima Republike Hrvatske.

Sredstva za rad državnog odvjetništva, sukladno odredbi članka 75. Zakona o državnom odvjetništvu (NN 67/18, 21/22) osiguravaju se državnim proračunom Republike Hrvatske. Sredstva se osiguravaju u visini koja će osigurati redovito obavljanje svih poslova u državnom odvjetništvu.

Županijsko državno odvjetništvo u Puli-Pola proračunski je korisnik državnog proračuna u nadležnosti Ministarstva pravosuđa i uprave tako da prihode i primitke čine prihodi iz državnog proračuna za financiranje redovne djelatnosti i vlastiti prihodi od pruženih usluga (usluge fotokopiranja i troškova tehničkog snimanja i prepisivanja zvučnih snimki) unutar redovne djelatnosti, planirana za uredski materijal (3221-VP), te prihodi od zakupa prostora za postavljanje samposlužnih aparata, planirane za usluge tekućeg i investicijskog održavanja (3232-VP).

 **2. OBRAZLOŽENJE AKTIVNOSTI**

Prilikom donošenja planova za razdoblje 2025.g. do 2027.g. koristili su se podaci koji se odnose na rashode nastale u prvih deset mjeseci 2024.g., planove koje ovo državno odvjetništvo ima za naredna planska razdoblja, te Uputa i limita Ministarstva pravosuđa i uprave od 04.studenog 2024. godine., te zadanih limita prema istom mail-u *- Financijski plan za 2025. godinu s projekcijama za 2026. i 2027. godinu.*

Sukladno odluci Ministarstva pravosuđa iz 2016., troškove koji se odnose na zgradu u Puli - Pola, Rovinjska 2a, a koji obuhvaćaju režijske troškove za zgradu, troškove tekućeg održavanja i troškove upravljanja zgradom, treba planirati i plaćati Županijsko državno odvjetništvo u Puli – Pola za sva tri pravosudna tijela koja koriste taj prostor (Županijsko državno odvjetništvo u Puli – Pola, Općinsko državno odvjetništvo u Puli – Pola, zemljišno knjižni odjel Općinskog suda u Puli – Pola).

**PRIHODI I PRIMICI**

**2.1. Prihodi i primici**

Županijsko državno odvjetništvo u Puli - Pola financira nastale rashode iz prihoda ostvarenih iz Državnog proračuna Republike Hrvatske, a u malom dijelu planira se ostvariti prihod s osnove usluge fotokopiranja i troškova tehničkog snimanja i prepisivanja zvučnih snimki – planirano 560,00 eura. Planirani *(ostvareni)* vlastiti prihodi utrošit će se za kupnju uredskog materijala i ostalih materijalnih rashoda.

Prihodi od zakupa prostora za postavljanje samposlužnih aparata, planirano 1.440,00 eura – Ostvareni vlastiti prihodi utrošiti će se za usluge tekućeg i investicijskog održavanja (3232-VP),

**RASHODI I IZDACI**

Uputom za izradu prijedloga financijskih planova proračunskih korisnika u Državnom proračunu za 2025-2027. Ministarstva pravosuđa i uprave, a sukladno dostavljenoj Uputi Ministarstva financija za izradu prijedloga Državnog proračuna Republike Hrvatske, dana je uputa za planiranje potrebnih sredstava za rashode za zaposlene te materijalne i financijske rashode poslovanja i određeni limit ukupnih rashoda za naredno trogodišnje razdoblje 2025.-2027. te se u nastavku obrazlažu planirani rashodi.

**2.2. Rashodi za zaposlene (31)**

Plan za rashode za zaposlene koji se odnose na plaće i doprinose poslodavca za plaće za 2025.g.,2026.g.i 2027.g. napravljen je po Uputama i limitima dobivenih od nadležnog Ministarstva.

Rashodi za zaposlene (31) planirani su uz trenutno važeće osnovice za plaće, za dužnosnike, službenike i namještenike, uvećano za minuli rad i 2 %.

**Limit koji je određen od Ministarstva pravosuđa i uprave nije realan i predviđena novčana sredstva neće biti dostatna za plaće svih zaposlenika iskazana u prijedlogu financijskog plana 2025.g.- 2027.g.**

Prema izračunu kroz planirana zapošljavanja i fluktuacije kadrova - prateći 2025.godinu pa nadalje na stavki - 3111- Plaće za redovan rad nedostajati će oko 57.000,00 eura., što će pratiti i povećanje na stavci 3132 - Doprinosa za zdravstveno osiguranje dok bi u 2026.g i 2027.g nakon popunjavanja radnih mjesta nedostajalo i puno više sredstava na navedenim stavkama plaća, što će se detaljno izračunati u prvom slijedećem prijedlogu za naredne tri godine.

Odlukom Ministarstva pravosuđa, uprave i digitalne transformacije (dalje u tekstu: Ministarstvo) broj KLASA: 712-01/24-01/34, 514-03/04-24-02 od 02. listopada 2024. broj zamjeničkih mjesta povećan za 5 mjesta te je u Županijskom državnom odvjetništvu u Puli-Pola određen 1 državni odvjetnik i 13 zamjenika.

Kada bi se u ovom trenutku uzeo u obzir obračun plaće za 10/2024 i bruto iznos te time izračunao prosjek kroz cijelu godinu sredstva bi bila taman dostatna, ali s obzirom na odluku i promjene oko zapošljavanja evidentno je da će sredstva nedostajati. U tablici kroz BGA – aplikaciju prijedlog je limitiran i tako je prikazan.

Prilikom donošenja planova za razdoblje 2025. do 2027.g. koristili su se podaci koji se odnose na rashode nastali u deset mjeseci 2024.g., i planova koje ovo odvjetništvo ima za naredna planska razdoblja.

 U Županijskom državnom odvjetništvu u Puli-Pola do 31.listopada 2024. bilo je zaposleno 1+7 dužnosnika, 15 službenika i 2 namještenika.

Uzimajući u obzir podatke o trenutno zaposlenim kadrovima, proizlazi da u Županijskom državnom odvjetništvu u Puli-Pola postoji kadrovski deficit te je nužno popunjavanje svih slobodnih radnih mjesta kako bi se osiguralo ažurno i zakonito obavljanje poslova iz nadležnosti ovog državnog odvjetništva, radi ostvarivanja ciljeva učinkovitog pravosuđa. Državno odvjetništvo kao stranka u postupku dužno je postupati i postupa radi izvršavanja svih onih radnji koji ne trpe odgodu i radi poduzimanja radnji u prekluzivnim rokovima (poslovi aktivnog i pasivnog dežurstva u prethodnom kaznenom postupku izvan radnog vremena i neradnim danima gdje je povećanje poslova tijekom ljetne sezone, postupanje u predmetima gdje je okrivljeniku određen istražni zatvor, postupanje u rokovima za rješavanje kaznene prijave, provođenje istrage, poduzimanje radnji u prekluzivnim rokovima u građanskim i upravnim predmetima, posebice predmetima radi zaštite imovinskih interesa Republike Hrvatske i sl.). Podaci o prilivu predmeta u posljednje dvije godine ukazuju na povećani obim poslova i preopterećenje postojećih rješavatelja (dužnosnici, savjetnici), pa je stoga neophodno provesti odgovarajuće postupke radi zapošljavanja novih kadrova kako bi se osigurali uvjeti za uredno i redovito obavljanje poslova i funkcioniranje pravosudnog tijela.

Kod rashoda za zaposlene potrebno je napomenuti da na temelju Zakona o izmjenama i dopunama Zakona o državnom odvjetništvu (NN116/2010) u članku 50. određeno je da je državnim odvjetnicima te zamjenicima državnog odvjetnika koji rade na poslovima istrage priznato pravo na staž osiguranja sa povećanim trajanjem- **Beneficirani staž-** na način da im se svakih 12 (dvanaest) mjeseci rada na tim poslovima računa kao 15 (petnaest) mjeseci staža osiguranja. Prema tome na godišnjoj razini predviđena je isplata za po jednog zamjenika kao i zatezne kamate za beneficirani staž za dužnosnika koji je radio u istrazi od 2011. do 2018. godine.

**Ostali rashodi za zaposlene** - otpremnine, jubilarne nagrade, pomoći, darovi i druga prava sukladno Kolektivnom ugovoru za državne službenike i namještenike uz novonastale situacije vezane uz izmjene Zakona o plaćama, izmjene i dopune prava po Kolektivnom ugovoru planirani su na bazi predviđenih potreba u trogodišnjem razdoblju. Navedeni iznos od 31.000,00€ za 2025.g. i po 52.000,00€ za sljedeće dvije godine upravo predstavlja izračun regresa, božićnica, jubilarne nagrade, otpremnine, darovi za djecu, pomoći i ostali materijalni rashodi procijenjeni prema postojećoj strukturi zamjenika, službenika i namještenika.

Dakle, **najveći dio ukupno planiranih rashoda za razdoblje 2025.-2027. godine odnosi se na rashode za zaposlene,** što je posljedica povećanja osnovice za plaće, kao I povećanja zaposlenih dužnosnika i službenika.

**2.3. Materijalni rashodi (32 i 34)**

Materijalni rashodi (32 i 34) u 2025.-2027 g. planirani su prikazanim iznosima na temelju podataka o ostvarenim rashodima u 2023.godini,odnosno tekućem razdoblju 2024.g., te na planiranim potrebama i predviđenim kretanjima troškova koji su vezani uz funkciju i poslovanje Županijskog državnog odvjetništva u Puli – Pola uz pridržavanje zadanih limita za ovo državno odvjetništvo

2026. godinu planirana sredstva u ukupnom iznosu od 421.050,00 eura

2025. godinu planirana sredstva u ukupnom iznosu od 423.000,00 eura

2026. godinu planirana sredstva u ukupnom iznosu od 421.250,00 eura

**Službena putovanja**- 10.000,00 € - rast cijena smještaja, porast iznosa dnevnice i ostalih troškova na službenom putovanju. Izračun i procjene vršile su se na temelju računa zaprimljenih do listopada ove godine, i izvršenju iz 2023. godine, te vlastitoj procjeni potreba.

**Poštanske usluge,** t**elekomunikacijske usluge, zakupnine (multifunkcionalni uređaji)** temelje se na pojedinačnim ugovorima javne nabave zaključenim temeljem Okvirnih sporazuma Središnjeg državnog ureda za javnu nabavu, pri čemu na uvjete okvirnog sporazuma ŽDO Pula-Pola nema nikakvog utjecaja. S obzirom na navedeno, u mjeri u kojoj je procijenjeno potrebnim (prema detaljnim izračunima), povećani su rashodi po ovoj stavci.

Cijena **uredskog materijala** u odnosu na prošlu 2024.g. nije se nakon povećanja znatno mijenjala cijena same robe na tržištu, te su materijalni rashodi uredskog materijala iskazali u istom iznosu od 13.000,00 €,

**Tekuće održavanje - 3232 –** planirana su sredstva za održavanje objekta, održavanje postrojenja i opreme kao i prijevoznih sredstva (servis službenih automobila). Neka od održavanja obavljaju se na mjesečnoj razini dok se neka pojave kroz godinu. Planirana su sredstva za servis i pregled vatrodojavnog sustava, servis službenih automobila, servis klima sustava, održavanje opreme i druge usluge održavanja i popravaka za planirano razdoblje. Navedeno tekuće i investicijsko održavanje je nužno kako bi se sanirali i uočeni nedostaci kroz godine.

**Zdravstvene usluge –** Sukladno IzmjenamaZakona o plaći i drugim materijalnim pravima pravosudnih dužnosnika, svi dužnosnici ostvaruju pravo na sistematske preglede. Pored navedenog, na sistematske preglede uputiti će se zaposlenici koji imaju više od 50 godina. Pored toga u navedeni iznos uključen je iznos planiranih prethodnih pregleda( prije zapošljavanja službenika, odnosno izdavanje općih uvjerenja o zdravstvenoj sposobnosti).

**Intelektualne usluge** - **3237**- ŽDO Pula-Pola, kada se uzima prosjek posljednjih tri godine, rashode za intelektualne usluge (odvjetnici, javni bilježnici, vještaci, tumači i dr.) bilježi u iznosu od oko 185.000,00 eura. Rashodi za intelektualne usluge predstavljaju značajni dio rashoda koji imaju tendenciju rasta. Koliko i u kojoj mjeri će se planirani rashodi, odnosno izdaci ostvariti ovisi prije svega o strukturi postupaka koji će se voditi pred ovim Odvjetništvom, na što ovo tijelo ne može utjecati. Napominje se da ŽDO Pula-Pola brižljivo prati rashode za intelektualne usluge, međutim ovi rashodi ovise o stvarnim potrebama u pojedinim kaznenim, građanskim i upravnim predmetima.

**Rashodi za nabavu nefinacijske imovine (423)**

Županijsko državno odvjetništvo u Puli-Pola financira dva leasinga, svaki s rokom otplate od 60 mjeseci:

-ugovor 78665/22 o financijskom leasingu s UniCredit leasing Croatia d.o.o. za vozilo od 21.01.2022. – ukupno 21.210,00 eura

-ugovor 244355/22 o financijskom leasingu s UniCredit leasing Croatia d.o.o. za vozilo od 11.07.2022. – ukupno 15.355,00 eura.

Kroz navedeni otplaćuje se glavnica za dva službena vozila nabavljena putem financijskog leasinga. Izračun se temelji na otplatnim tablicama

7.800,00 € u 2025.godini, 8.000,00 € u 2026.godini, 2.500,00 € u 2027. godini.

**45- Dodatna ulaganja na građevinskim objektima - 20.000,00 €**

Županijsko državno odvjetništvo u Puli-Pola ima potrebu da u 2025.godini postavi sustav vatrodojave, a koji troškovi bi **iznosili oko 20.000,00 eura.**

Prostor arhive je dislociran od centralne zgrade, nalazi se u stambenoj zgradi koja datira još iz 1860-tih godina, sa postavom drvenih greda i drugih zapaljivih struktura, te vrlo je važno i nužno iz sigurnosnih razloga postaviti vatrodojavu koja bi omogućila u izvanrednim okolnostima pravovaljanu zaštitu.

Kako se kroz drugi (ovaj) prijedlog proračuna nije mogao prikazati iznos za **kapitalno ulaganje 4511 (putem tablice BGA)** zbog zadanih limita i time što u lipnju nije bilo iskazana potreba – ovdje je opisano kroz Obrazloženje općeg dijela financijskog plana u Prilogu 7b upravo iz navedenih razloga i ukazanih potreba koje su nastale nakon lipnja i prvog prijedloga proračuna.

Na svim ostalim pozicijama materijalnih i financijskih rashoda, sredstva za trogodišnje razdoblje planirana su po uputama i limitima, a vodeći se realnim potrebama i rashodima nastalim u prvih devet mjeseci 2023 g., uključujući i predviđajući fluktuacije koje se dešavaju na tržištu (cijene roba i usluga)

**Vlastiti prihodi**

Vlastiti prihodi se ostvaruju od kopiranja spisa na zahtjev stranke uz odobrenje dužnosnika te je za razdoblje financijskog plana 2025.-2027. planirano za svaku godinu po 560,00 eura, te prihodi od zakupa prostora za postavljanje samposlužnih aparata u iznosu od 1.440,00 eura. Vlastiti prihodi uplaćuju se na kraj godine u Državni proračun te se povlače iz Riznice istovremeno kada i redovni materijalni rashodi za plaćanje tekućih rashoda koja su proračunom za 2025.- 2027. planirana unutar redovne aktivnosti Županijskog državnog odvjetništva u Puli kao proračunskog korisnika.

ŽUPANIJSKI DRŽAVNI ODVJETNIK

 Mr.sc.Mirko Grujić